Diari Oficial de la Generalitat Valenciana


Sumari del DOGV 6682, del 30-12-2011 (2011/13687)

ORDE 4/2011, de 23 de desembre, de la Conselleria de Turisme, Cultura i Esport, per la qual es complementa la declaració de Bé d'Interés Cultural de l'Alqueria del Duc, ubicada al terme municipal de Gandia (València), per mitjà de la delimitació del seu entorn de protecció i de l'establiment de normativa per a protegir-la.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/12/23/4/dof/vci/html**

### Dades del document

Número de DOGV
:   6682

Data del DOGV
:   30-12-2011

Secció del DOGV
:   I. DISPOSICIONS GENERALS

Número del document
:   2011/13747


Data del document
:   23-12-2011

Organisme emissor
:   Conselleria de Turisme, Cultura i Esport

Tipus de document
:   Ordre

Descriptors 

:   * Gandia
    * patrimoni arquitectònic
    * ben cultural
    * protecció del patrimoni
    * legislació

ORDE 4/2011, de 23 de desembre, de la Conselleria de Turisme, Cultura i Esport, per la qual es complementa la declaració de Bé d'Interés Cultural de l'Alqueria del Duc, ubicada al terme municipal de Gandia (València), per mitjà de la delimitació del seu entorn de protecció i de l'establiment de normativa per a protegir-la.
[2011/13948]
La disposició addicional primera de la Llei 4/1998, d'11 de juny, del Patrimoni Cultural Valencià, considera béns d'interés cultural integrants del patrimoni cultural valencià tots els béns existents al territori de la Comunitat Valenciana que, en el moment de l'entrada en vigor d'aquella, ja hagen sigut declarats així a l'empara de la Llei 16/1985, de 25 de juny, del Patrimoni Històric Espanyol, tant per mitjà d'un expedient individualitzat com en virtut del que establixen l'article 40.2 de l'esmentada llei i les disposicions addicionals primera i segona. En virtut de l'atribució legal de condició monumental continguda en les disposicions addicionals primera i segona d'esta última norma, l'Alqueria del Duc, ubicada al terme municipal de Gandia (València), constituïx, doncs, per ministeri de la llei, un bé d'interés cultural amb la categoria de monument.
En aplicació del que disposa la disposició transitòria primera, apartat segon, de la Llei 4/1998, d'11 de juny, del Patrimoni Cultural Valencià, la Conselleria de Turisme, Cultura i Esport de la Generalitat podrà complementar amb les noves mencions i determinacions d'esta llei les declaracions produïdes abans que entrara en vigor.
La Direcció General de Patrimoni Cultural Valencià va adoptar la Resolució del 2 de desembre de 2010 (DOCV 10.01.11), per la qual es va acordar incoar un expedient per a complementar la declaració de Bé d'Interés Cultural de l'Alqueria del Duc, ubicada al terme municipal de Gandia (València), per mitjà de la delimitació del seu entorn de protecció i de l'establiment de la corresponent normativa protectora. L'expedient incoat va ser sotmés a tràmit d'informació pública.
De conformitat amb el que exigix l'article 27, apartat 5, de la Llei 4/1998, d'11 de juny, del Patrimoni Cultural Valencià, s'han sol·licitat uns informes del Consell Valencià de Cultura i de la Reial Acadèmia de Belles Arts de Sant Carles. Com que en el termini legalment previst de tres mesos no s'ha emés l'informe, ha d'entendre's que s'han pronunciat en sentit favorable.
En compliment del que disposa el paràgraf sext de l'article 27 de la Llei 4/1998, d'11 de juny, del Patrimoni Cultural Valencià, s'ha donat audiència a l'Ajuntament i als interessats. També s'han demanat els informes exigits per l'article 43 de la Llei 5/1983, de 30 de desembre, del Consell.
A banda d'això, s'han complit tots els tràmits preceptius legalment previstos per a la complementació de la declaració de Bé d'Interés Cultural de l'Alqueria del Duc, ubicada al terme municipal de Gandia (València). D'esta manera, s'ha integrat el contingut de la declaració amb les noves determinacions que exigix la Llei 4/1998, d'11 de juny, del Patrimoni Cultural Valencià, d'acord amb la facultat que arbitra la disposició transitòria primera, apartat 2, de la mateixa norma.
En compliment del que disposen l'esmentat precepte i el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, i fent ús de les facultats conferides per l'article 28, apartat e), de la Llei 5/1983, de 30 de desembre, del Consell,
ORDENE
Article 1. Objecte
La present orde té com a objecte complementar la declaració de Bé d'Interés Cultural de l'Alqueria del Duc, ubicada al terme municipal de Gandia (València), per mitjà de la delimitació del seu entorn de protecció i de l'establiment de la corresponent normativa protectora.
Capítol I
Normativa de protecció del monument i del seu entorn
Article 2. Règim del monument
Caldrà ajustar-se al que disposa la secció segona, Règim dels béns immobles d'interés cultural, del capítol III del títol II de la Llei 4/1998, d'11 de juny, del Patrimoni Cultural Valencià.
Article 3. Usos permesos
Els usos permesos seran tots els que siguen compatibles amb la posada en valor i el gaudi patrimonial del bé, i que contribuïsquen a la consecució dels esmentats fins. En particular, es conservarà l'agricultura de regadiu i tots els elements associats a la pervivència de les explotacions agràries que hi haja actualment en l'àmbit. L'autorització particularitzada d'ús es regirà d'acord amb el que disposa l'article 18 de la Llei 4/1998, d'11 de juny, del Patrimoni Cultural Valencià.
Article 4. Règim general d'intervencions en l'entorn
Fins que no s'aprove el pla especial de protecció, i este tinga validació patrimonial, qualsevol actuació que pretenga realitzar-se en l'entorn de protecció del monument requerirà l'autorització prèvia de la conselleria competent en matèria de cultura; si l'actuació afectara l'àmbit de la zona humida catalogada, requerirà l'autorització prèvia de la conselleria competent en matèria de medi ambient. L'autorització s'emetrà aplicant els criteris d'esta orde, i, si hi falta, els enumerats en els articles 38 i 39 de la Llei 4/1998, d'11 de juny, del Patrimoni Cultural Valencià. Una vegada transcorregut el termini de tres mesos, la sol·licitud s'entendrà denegada per silenci administratiu.
La proposta d'intervenció haurà de definir-ne l'abast i anar acompanyada de la documentació tècnica oportuna; també haurà d'especificar la ubicació parcel·lària i adjuntar les fotografies que permeten constatar la situació actual i la transcendència patrimonial del monument.
Capítol II
Disposicions generals
Article 5. Preservació de la silueta paisatgística i arquitectònica
A fi de preservar el paisatge històric del monument, no s'autoritzaran edificacions per a cap ús, senyalitzacions de tipus publicitari, tala d'arbres ni abocament de residus. Els usos permesos són el forestal, l'agrícola i el pecuari. Els edificis existents no podran augmentar el seu volum edificat, i tan sols s'hi permetran obres de conservació. Tot això sense perjuí de l'aplicació a estos immobles de l'article 21 de la Llei 4/1998, d'11 de juny, del Patrimoni Cultural Valencià.
Totes les actuacions que puguen tindre incidència sobre la correcta percepció i la dignitat en l'estima de l'escena o del paisatge urbà del monument i el seu entorn, com és el cas de l'afecció dels espais lliures per actuacions de reurbanització, enjardinament o arbratge, provisió de mobiliari urbà, assignació d'ús i ocupacions de la via pública, etc.; també l'afecció de la imatge arquitectònica de les edificacions per tractament de color, implantació de rètols, marquesines, tendals, instal·lacions vistes, antenes, etc., o qualssevol altres de característiques i conseqüències semblants, hauran de sotmetre's a l'autorització de la conselleria competent en matèria de cultura, que resoldrà d'acord amb les determinacions de la llei i els criteris de percepció i dignitat abans al·ludits.
Article 6. Patrimoni arqueològic
En qualsevol intervenció que afecte el subsòl de l'immoble o el seu entorn de protecció, i per a la salvaguarda del patrimoni arqueològic, hi serà d'aplicació el règim tutelar establit en l'article 62 de la Llei 4/1998, d'11 de juny, del Patrimoni Cultural Valencià.
Capítol III
Delimitació de l'entorn de protecció del bé
Article 7. Delimitació de l'entorn de protecció del bé
L'entorn de protecció del Bé d'Interés Cultural queda definit, tant literalment com gràficament, en els annexos adjunts que formen part de la present orde. La documentació complementària està en l'expedient corresponent.
DISPOSICIÓ ADDICIONAL
Única. Inscripció en l'Inventari General del Patrimoni Cultural Valencià
La present complementació de la declaració monumental s'inscriurà en la Secció Primera de l'Inventari General del Patrimoni Cultural Valencià.
DISPOSICIÓ FINAL
Única. Entrada en vigor
La present orde entrarà en vigor l'endemà de la publicació en el Diari Oficial de la Comunitat Valenciana.
València, 23 de desembre de 2011
La consellera de Turisme, Cultura i Esport,
Lola Johnson Sastre
ANNEX I
Delimitació literal de l'entorn de protecció del monument
Justificació de la delimitació proposada
El criteri general seguit per a la delimitació de l'entorn de protecció consistix a incloure dins de la seua àrea els elements següents:
- Topogràfics i paisatgístics, amb la inclusió de la finca agrícola on es troba ubicada l'Alqueria, del seu paisatge immediat, de les finques adjacents i dels vials més pròxims des d'on és possible contemplar-la.
- Històrics, amb la inclusió de l'estany del Duc, àmbit natural històricament vinculat a l'ús i gaudi de l'alqueria, característic del Renaixement, on l'aigua i la naturalesa formaven part de l'escenari del "plaer". Els festejos organitzats per les visites de l'emperadriu Margarida d'Àustria a Gandia van incloure visites a l'alqueria i passejos per l'estany, tal com va plasmar Roc Chabàs en el Llibre de records de l'església col·legial de Gandia:
"Salió Su Majestad a la quinta de Su Excelencia, que es la Alquería de Don Alonso y se entró en un barco que estaba bien aderezado [...], y así que entró empezaron a cantar los músicos, que estaban en un barco escondido entre unos sauces, y pasearon dando muchas bueltas por el estanque. Y mandó que los músicos no se apartasen de su barco. Y quando paraban los músicos, tocaban los clarines, que fue una tarde muy regocijada [...].
Y a la hora de la merienda, se sacó [...] perniles cosidos almibarados con azúcar y canela, salchichones lampreados, pastelitos de cañas de vaca y flor de azahar [...], queso de Mallorca, melindres, buñuelos de leche, mazapán, limoncillos y otros dulces..."
- Arqueològics, amb la incorporació de les àrees limítrofes susceptibles de troballes relacionades amb l'alqueria.
Delimitació literal de l'entorn de protecció
Línia delimitadora:
Origen: intersecció de la séquia del Molí amb el límit nord de la senda que hi ha al nord de la parcel·la cadastral 654 del polígon 27, punt A.
Sentit: horari.
Línia delimitadora:
Des de l'origen, la línia seguix pel límit sud de les parcel·les 151 i 154 i envolta la parcel·la 155b; creua el camí i l'incorpora; continua en direcció sud i gira a l'est pel límit sud de la parcel·la 45783 per a seguir pel camí del Molí, girar al sud, travessar-lo i vorejar la séquia que també inclou. A continuació, gira a l'oest per les mitgeres entre les parcel·les 384 i 404 i 652 i 383, i després al sud envoltant la 383 i seguint per la mitgera entre les parcel·les 279 i 379. A continuació, incorpora la senda junt a les parcel·les 399, 382 i 390, fins a la séquia. Després de travessar la séquia i el camí de l'alqueria, envolta les parcel·les 495, 415, 165,
ANNEX II / ANEXO II
Delimitació gràfica / Delimitación gráfica409, 268, 397 i 253. Seguix a continuació cap a l'oest per la séquia fins a arribar a la séquia que hi ha junt a la parcel·la 254, per la qual seguix, en direcció nord tot incorporant tant l'una com l'altra. Finalment, voreja les parcel·les 330, 255, 339, 611, 609 i 607; travessa el camí i en seguix el límit oest cap al nord; continua cap al nord-est per la séquia del Molí, la incorpora i arriba al punt d'origen A.


Còpia Permalink ELI